5 klasė

„Jaunieji istorikai“

**Būdava J., Bakšys J., Štaraitis E.**

**Istorija ir matematika**

Pirmiausia atidžiai perskaitykite visą užduotį ir supraskite, ką reikės padaryti. Paskui susisiekite su grupės draugais ir pasitarkite, kaip dirbsite.

Atlikę darbą, įsivertinkite kiekvieno grupės mokinio įdėto darbo kiekį. Tiesiog 10 taškų pasidalinkite tarpusavyje pagal įdėtą darbą ir šalia pavardės parašykite. Sėkmės☺ Jei kuris nors grupės narys nieko nedarė, prie jo pavardės parašykite nulį.

**Tema „Žalgirio mūšio kariuomenės“**

Tikslas

Apibūdinti dalyvavusius Žalgirio mūšyje lietuvių ir lenkų, kryžiuočių ir jų sąjungininkų karius, atlikti skaičiavimus.

Uždaviniai

1. Mokytis naudotis istoriniais šaltiniais (iliustracijomis, schemomis ir video medžiaga) kaip patikimais informacijos šaltiniais.
2. Įvairiuose informaciniuose šaltiniuose pateikiamos informacijos rinkimas ir analizavimas.
3. Mokymasis kritiškai vertinti įvairiuose informaciniuose šaltiniuose pateikiamą informaciją.
4. Bendradarbiavimo, pažinimo ir kūrybiškumo kompetencijų ugdymas.
5. Matematikos žinių pritaikymas.

Užduotis

1. Parenkite Žalgirio mūšio lietuvių ir lenkų, kryžiuočių ir jų sąjungininkų kariuomenės pristatymą (nurodant kiek karių dalyvavo kiekvienoje kariaujančioje pusėje ir kiek mūšyje buvo karių iš viso).
2. Kiek karių dalyvavo lietuvių ir lenkų kariuomenėje?
3. Kiek karių dalyvavo kryžiuočių ir jų sąjungininkų kariuomenėje?
4. Suskaičiuokite, keliais kariais daugiau ar mažiau dalyvavo lietuvių ir lenkų ar kryžiuočių ir jų sąjungos kariuomenėse.
5. Užrašyti Žalgirio datą romėniškais ir arabiškais skaitmenimis.
6. Paruoškite mūšio pradžios ir pabaigos schemą ir ją apibūdinkite (naudokite vadovėlio, interneto ir video medžiagą <https://www.youtube.com/watch?v=klfnIoc0Kmo> ).
7. Pateikite keletą dailininkų piešinių apie Žalgirio mūšį.
8. Visas jūsų darbas turi būti pateiktas Microsoft PowerPoint
9. Pristatymą parenkite vadovaudamiesi šiais kriterijais.

Kūrybinių darbų vertinimo kriterijai

1. Pristatymas (**10 – 15 skaidrių**) atitinka temą**. (8 taškai)**
2. **Vaizdumas** (geros kokybės nuotraukos). **( 1 taškas)**
3. Tekstas užrašytas **4 – 5 sakiniais**. **(2 taškai)**
4. Komandos **kūrybiškumas. (1 taškas)**
5. Darbo **originalumas.** **( 1 taškas)**
6. Matematiniai skaičiavimai **(3 taškai)**
7. Mūšio datos užrašymas romėniškais ir arabiškais skaitmenimis **(2 taškai)**
8. Fibonačio eilutės užrašymas **(2 taškai)**

**Matematinė užduotis**: „Fibonačio eilutė(seka)“

Matematikoje yra tokia skaičių eilutė, kitaip vadinama skaičių seka, kuri prasideda skaičiais 0, 1, 1, 2, 3, 5, 8, 13,.....ir taip toliau. Kiekvienas eilutės(sekos)skaičius yra lygus dviejų prieš tai esančių skaičių sumai. Eilutė(seka) pavadinta viduramžių matematiko Fibonačio vardu. Jums reikia parašyti Fibonačio skaičių eilutę, pradedant skaičiumi **13**. Parašyti dar **15** skaičių.( daugiau informacijos galite surasti į google paieškos laukelį, įrašę Fibonačio seka)

Darbas bus vertinamas kaupiamuoju pažymiu:

0 – 1 taškas – pažymys 1

2 – 3 taškai – pažymys 2

4 – 5 taškai – pažymys 3

6 - 8 taškai – pažymys 4

9 - 10 taškų – pažymys 5

11 – 12 taškų – pažymys 6

13 – 14 taškų - pažymys 7

15 – 16 taškų – pažymys 8

17 – 18 taškų – pažymys 9

19 – 20 taškų – pažymys 10

**Atliktus darnus siųskite mokytojoms L. Kraulėdienei ir Z. Šestilienei. Patogiausia siųsti per Teams „Darbai“**